Komission asetus (ETY) N:o 3558/81, annettu 8 päivänä joulukuuta 1981, tavaroiden luokittelusta yhteisen tullitariffin alanimikkeeseen 71.16 A



Virallinen lehti nro L 356 , 11/12/1981 s. 0028 - 0028

Suomenk. erityispainos Alue 2 Nide 3 s. 0098

Espanjank. erityispainos: Luku 02 Nide 9 s. 0020

Ruotsink. erityispainos Alue 2 Nide 3 s. 0098

Portugalink. erityispainos: Luku 02 Nide 9 s. 0020



KOMISSION ASETUS (ETY) N:o 3558/81, annettu 8 päivänä joulukuuta 1981, tavaroiden luokittelusta yhteisen tullitariffin alanimikkeeseen 71.16 A EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan, sekä katsoo, että tarvitaan säännöksiä yhteisen tullitariffin nimikkeistön yhdenmukaisen soveltamisen varmistamiseksi luokiteltaessa tariffiin korvakoruja, myös steriiliin pakkaukseen pakattuja, kullattua tai hopeoitua terästä, jotka koostuvat koristepäällä varustetusta tapista ja takaosasta ja joiden tappia käytetään korvalehden puhkaisemiseen erikoislaitteella, jolla koru kiinnitetään korvalehteen, neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 3300/81(3), liitteenä olevan yhteisen tullitariffin nimikkeeseen 71.16 kuuluvat epäaidot korut ja nimikkeeseen 90.17 kirurgiassa käytettävät kojeet ja laitteet; edellä mainittujen tavaroiden luokittelussa voidaan ottaa huomioon nämä nimikkeet, nämä tavarat eivät tavanomaisissa käyttöolosuhteissa edellytä asiantuntijan toimia diagnoosin laatimiseksi, sairauden ehkäisemiseksi tai hoitamiseksi taikka leikkauksen suorittamiseksi tulliyhteistyöneuvoston nimikkeistön nimikkeen 90.17 selitysten 1 kohdassa tarkoitetulla tavalla; arpeutumisenkin aikana, jolloin niiden tehtävä on myös estää puhkaistun reiän umpeutuminen, niiden pääasiallisena tehtävänä on toimia 71 ryhmän 10 huomautuksen a alakohdassa tarkoitettuna koriste-esineenä, näin ollen korvalehden läpäisevät korvakorut kuuluvat nimikkeeseen 71.16; koska ne ovat muuta kuin jalometallia, ne on luokiteltava alanimikkeeseen 71.16 A, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Korvakorut, myös steriiliin pakkaukseen pakatut, kullattua tai hopeoitua terästä, jotka koostuvat koristepäällä varustetusta tapista ja takaosasta ja joiden tappia käytetään korvalehden puhkaisemiseen erikoislaitteella, jolla koru kiinnitetään korvalehteen, kuuluvat yhteisen tullitariffin nimikkeeseen 71.16 Epäaidot korut A. epäjaloa metallia. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä joulukuuta 1981. Komission puolesta Karl-Heinz NARJES Komission jäsen (1) EYVL N:o L 14, 21.1.1969, s. 1 (2) EYVL N:o L 172, 22.7.1968, s. 1 (3) EYVL N:o L 335, 23.11.1981, s. 1